jkorsvik/nowiki_second_scrape_merged huggingface dataset:
Brahmaea

Brahmaea er en slekt av sommerfugler som tilhører familien tempelspinnere (Brahmaeidae).


== Utseende ==
Store til meget store (vingespenn 90-170 millimeter), brunspraglete sommerfugler. Vingene er meget store sammenlignet med kroppen. Hodet er forholdsvis stort, og ulikt de fleste andre spinnere har de en velutviklet sugesnabel. Antennene er ganske korte og tykke, ikke fjærformede. De har et meget variert, brokete mønster i brunt, svart og hvitt. Den indre delen er mørk brun, ytre del er lysere med tallrike, fine tverrlinjer. I midten av forvingen er det et bredt bånd som rundes av før det når bakkanten, med øyelignende, brune og svarte flekker. Bakvingene er forholdsvis store og mønstret omtrent som forvingene. Larvene har lange utvekster på kroppen når de er unge, men mister disse etter hvert.


== Levevis ==
Ulikt de fleste andre spinnere (men i likhet med tussmørkesvermerne, Sphingidae, som de trolig er beslektet med) tar voksne tempelspinnere næring til seg. Tempelspinnerne holder til i skogsområder og larvene lever for det meste på busker og trær, kanskje særlig i oljetrefamilien (Oleaceae). Sommerfuglene flyr helst om kvelden.


== Utbredelse ==
Slekten er utbredt i Sørøst- og Øst-Asia.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien tempelspinnere, Brahmaeidae Swinhoe, 1892
Underfamilien Brahmaeinae Swinhoe, 1892
Slekten Brahmaea Walker, 1855
Brahmaea ardjoeno (Kalis, 1934)
Brahmaea celebica Toxopeus, 1939
Brahmaea certhia (Fabricius, 1793)
Brahmaea christophi (Studinger, 1885)
Brahmaea hearseyi (White, 1862)  (=Brahmophthalma hearseyi)
Brahmaea japonica (Butler, 1873)
Brahmaea ledereri (Rogenhofer, 1873)
Brahmaea litserra H.L. Hao, X.R. Zhang & J.K. Yang, 2002
Brahmaea loeffleri Naumann & Brosch, 2005
Brahmaea naessigi Naumann & Brosch, 2005
Brahmaea paukstadtorum Naumann & Brosch, 2005
Brahmaea polymehntas (Hao, Zhang & Yang, 2002)
Brahmaea tancrei (Austaut, 1896)
Brahmaea wallichii (Gray, 1831)


== Litteratur ==
Carter, D. (1994) Sommerfugler fra hele verden. Teknologisk Forlag. ISBN 82-512-0438-0


== Eksterne lenker ==
(en) Brahmaea i Encyclopedia of Life 
(en) Brahmaea i Global Biodiversity Information Facility 
(en) Brahmaea hos Fauna Europaea 
(en) Brahmaea hos NCBI 
(en) Kategori:Brahmaea – bilder, video eller lyd på Wikimedia Commons 
Brahmaea – detaljert informasjon på Wikispecies 
Nettside med lenker til bilder av mange arter: [1]
Brosch, U., Brosch, A. og Naumann, S. Brahmaeidae mundi. Nettside om Brahmaeidae. [2]
Barcode of Life - med bilder av artene [3]
Sandkake

Sandkaker eller sandbakkels er tradisjonelle småkaker som gjerne bakes til jul. Kakedeigen består av smør og sukker, egg, hvetemel, mandler og bakepulver og klemmes ut i smurte sandkakeformer før de stekes i ovnen.
Sandkaker kan spises som kaffemat slik de er eller fylles med bær, syltetøy og krem.


== Referanser ==


== Kilder ==
Aase Strømstad: Mat på norsk. Tradisjonsrike retter fra hele landet, Aschehoug forlag 1985, side 94 og 97, ISBN 82-03-11408-3


== Eksterne lenker ==
Manavgat

Manavgat er en by og et distrikt i Antalya-provinsen i  Middelhavs-regionen i Tyrkia, 72 km fra byen Antalya. Manavgat-elven danner et fossefall nær byen.
Distriktet ligger mellom Taurusfjellene i nord og sandstrendene ved Middelhavet. De antikke byene Side, Selge og Selevkia ligger i nærheten av Manavgat. 


== Eksterne lenker ==
Manavgat - bilder
Side-Manavgat - Side og Manavgat
Darren Wharton

Darren Leigh Wharton (født 24. desember 1962 i Failsworth i Lancashire) er en engelsk keyboardist, vokalist og låtskriver, mest kjent for sin tid i hardrockgruppen Thin Lizzy. 
Wharton ble i 1980 kontaktet av Phil Lynott for å bidra på Thin Lizzys album Chinatown som studiomusiker. Før innspillingen av bandets neste album, Renegade i 1981, var Wharton blitt offisielt medlem av Thin Lizzy. Han deltok også på Lynotts soloalbum The Philip Lynott Album i 1982. Wharton startet i 1988 bandet Dare, som per 2012 fremdeles er aktive. 


== Diskografi ==


=== med Thin Lizzy ===
1980 Chinatown
1981 Renegade
1983 Thunder and Lightning
1983 Life (konsertalbum)
2000 One Night Only (konsertalbum)


=== med Philip Lynott ===
1982 The Philip Lynott Album


=== med Dare ===
1988 Out of The Silence
1991 Blood from Stone
1998 Calm Before the Storm
2001 Belief
2004 Beneath the Shining Water
2005 The Power of Nature (konsertalbum)
2009 Arc of the Dawn
2012 Calm Before the Storm 2
Dare

Dare er et britisk band fra Oldham som er frontet av den tidligere Thin Lizzy-keyboardisten Darren Wharton. Bandet ble opprettet i 1985, og har per 2018 utgitt ti album. Bandet spilte opprinnelig rock, men har etter hvert gått over til en musikkstil inspirert av keltisk musikk.


== Diskografi ==
Out of the Silence (1988)
Live In Oldham (1989)
Blood from Stone (1991)
Rare Dare (1997)
Calm Before the Storm (1998)
Live At Biebob Belgium (2000)
Belief (2001)
Beneath the Shining Water (2004)
The Power of Nature (live i München, også som DVD) (2005)
Arc of the Dawn (2009)
Calm Before the Storm 2 (2012)
Sacred Ground (2016)
Out of the silence 2 (2018)
Road to Eden (2022)


== Referanser ==


== Eksterne lenker ==
(en) Dare på Discogs 
(en) Dare på MusicBrainz 
(en) Dare på Songkick 
(en) Dare på AllMusic 
Offisielt nettsted
Valbonë (elv)

Valbonë / Valbona er en elv i den nordlige delen av Albania.  Kilden er i De albanske alper, nær grensen til Montenegro. Valbonë renner til slutt inn i Drin. Elven er fortsatt er relativt uberørt og regnes som en av de reneste elvene i landet. Valbonë er planlagt utbygget med flere vannkraftverk (2016).


== Referanser ==


== Eksterne lenker ==
(en) River Valbona – kategori av bilder, video eller lyd på Commons
Design uten grenser

Norsk Forms internasjonale program Design uten grenser benytter designverktøy til å utvikle nyttige, og i blant livsnødvendige, produkter for og med utviklingsland. I tillegg til å utvikle produkter tilpasset lokale brukere og lokal produksjon, er programmets mål å heve designkompetansen blant samarbeidspartnere og i samarbeidslandene.


== Historikk ==
Design uten grenser ble etablert av Norsk Form i 2001, med økonomisk støtte fra den norske designeren Peter Opsvik. Programmet driftes av Norsk Form og finansieres av Fredskorpset, Norad og Norsk Form. Design uten grenser samarbeider med utdanningsinstitusjoner, norske og internasjonale bedrifter og bistandsorganisasjoner. I tillegg til å lede designprosjekter i utviklingsland utplasserer Design uten grenser designere fra utviklingsland i norske bedrifter. Fra og med november 2012 samarbeider Design uten grenser primært med Uganda.


=== Resultater og designprosjekter ===
Programmet har så langt gjennomført 23 prosjekter i sør og administrert 21 utvekslingsopphold i Norge for designere fra utviklingsland. 
Blant resultatene er:

Rullestol for funksjonshemmede barn i Guatemala
Offentlig datamaskin for barn og unge i Uganda
Ny fruktjuice for ugandisk matvarebedrift
Nødbolig tilpasset Guatemala
Økologisk urinal for slumområder i Uganda
Lokalt tilpasset motorsykkelhjelm for Uganda
Sykkelveier og bussholdeplasser i Guatemala City


=== Utstillingen Design uten grenser - Skaper endring ===
Høsten 2012 presenteres Design uten grensers designprosjekter i en interaktiv utstilling på DogA - Norsk Design og Arkitektursenter i Oslo. Utstillingen presenterer Design uten grensers produkter og løsninger i den lokale konteksten de er laget for. Det økologiske urinalet er for eksempel plassert i et slumområde og rullestolen kan prøves på en brosteinsbelagt gate i DogAs utstillingshall.


== Eksterne lenker ==
Norsk Forms hjemmesideUtstillingen Design uten grenser - Skaper endring
Seman

Seman er en elv vest i Albania. Den er dannet ved samløpet av elvene Osum og Devoll, få kilometer nordvest for Kuçovë. Elven renner vestover gjennom Fier-Shegan og Mbrostar (nær Fier) før den til slutt renner ut i Adriaterhavet ved Topojë.I antikken var elven kjent som Apsus.
Deltaet ved utløpet i Adriaterhavet har flere ganger de siste århundrende blitt endret i en avstand på 25 kilometer på grunn av elvens aktive og dynamiske strømninger.


== Referanser ==


== Eksterne lenker ==
(en) River Seman – kategori av bilder, video eller lyd på Commons
Antalyabukta

Antalyabukta (tyrkisk Antalya Körfezi) er ei stor bukt nord i det levantinske hav øst i Middelhavet og sør for Antalya-provinsen i Tyrkia. Noen av de største feriebyene i Tyrkia ligger ved bukta, kjent som den tyrkiske riviera.
Acanthobrahmaea europaea

Italiensk uglespinner (Acanthobrahmaea europaea) er sommerfugl som tilhører familien tempelspinnere (Brahmaeidae). Den er den eneste arten i sin slekt og den eneste tempelspinneren i Europa. Tross i at det er en forholdsvis oppsiktsvekkende, europeisk sommerfugl ble denne sjeldne og lokale arten ikke beskrevet før i 1963.


== Utseende ==
En middelsstor (vingespenn 50-70 millimeter), gråbrunt-spraglete tempelspinner, en av de minste artene i familien. Kroppen er kledt med gråbrune hår. Forvingene er brede og avrundede, med en brunsvart flekk i vingespissen, langs ytterkanten med en rad av halvmåneformede flekker. Midt i vingen er det et svartkantet, gulbrunt tverrbånd som er bredt med bakkanten, smalner inn i midten og er bredt igjen ved forkanten. Bakvingen er ensfarget brungrå i den indre delen, utenfor dette brunhvit med tallrike, tynne, brune tverrbånd.


== Levevis ==
Arten holder til i løvskog mellom 250-850 meter over havet. Larvene lever på ask (Fraxinus excelsior). De voksne spinnerne flyr om natten tidlig om våren, da nattetemperaturene kan gå ned under frysepunktet. Den tidlige flygetiden kan være en medvirkende årsak til at arten ble oppdaget så seint.


== Utbredelse ==
Slekten er bare kjent fra et lite område i Lucania, Sør-Italia. Den er sjelden og fredet.


== Systematisk inndeling ==
Arten blir noen ganger plassert i slekten Brahmaea.

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien tempelspinnere, Brahmaeidae Swinhoe, 1892
Underfamilien Brahmaeinae Swinhoe, 1892
Slekten Acanthobrahmaea Sauter, 1967
italiensk uglespinner, Acanthobrahmaea europaea (Hartig, 1963)


== Eksterne lenker ==
(en) Acanthobrahmaea europaea i Global Biodiversity Information Facility 
(en) Acanthobrahmaea europaea hos Fauna Europaea 
(en) Acanthobrahmaea europaea hos NCBI 
(en) Kategori:Brahmaea europaea – bilder, video eller lyd på Wikimedia Commons 
(en) Brahmaea europaea – galleri av bilder, video eller lyd på Wikimedia Commons 
Acanthobrahmaea europaea – detaljert informasjon på Wikispecies 
Carter, D. (1994) Sommerfugler fra hele verden. Teknologisk Forlag. ISBN 82-512-0438-0
Nettside med lenker til bilder av mange arter: [1]
Brosch, U., Brosch, A. og Naumann, S. Brahmaeidae mundi. Nettside om Brahmaeidae. [2]
Barcode of Life - med bilder av artene [3]
Calliprogonos miraculosa

Calliprogonos miraculosa er en sommerfugl som tilhører familien tempelspinnere (Brahmaeidae). Den er den eneste arten i sin slekt.


== Utseende ==
En middelsstor (vingespenn ca. 70 millimeter), mørkt gråbrun tempelspinner. Vingene er brede og rundede, mørkt gråbrune med lyst gulbrun ytterkant. Forvingen har et halvsirkelformet, brunt felt ved roten.


== Utbredelse ==
Arten er utbredt i Kina.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien tempelspinnere, Brahmaeidae Swinhoe, 1892
Underfamilien Dactylocerinae Sauter, 1987
Slekten Calliprogonos Mell, 1937
Calliprogonos miraculosa Mell, 1937


== Eksterne lenker ==
(en) Calliprogonos miraculosa i Global Biodiversity Information Facility 
Nettside med lenker til bilder av mange arter: [1]
Brosch, U., Brosch, A. og Naumann, S. Brahmaeidae mundi. Nettside om Brahmaeidae. [2]
Barcode of Life - med bilder av artene [3]
Bilder av arten
Spiramiopsis comma

Spiramiopsis comma er en sommerfugl som tilhører familien tempelspinnere (Brahmaeidae). Den er den eneste arten i sin slekt. Plasseringen av den i Brahmaeidae er noe usikker, den bør kanskje heller plasseres i Bombycidae.


== Utseende ==
En liten (vingespenn ca. 50 millimeter), lysgrå tempelspinner, den minste og lyseste arten i familien (dersom den i det hele tatt hører til her). Forvingen er lysgrå med en mørk flekk i spissen og et mørkt felt ved roten, utenfor dette et brunt bånd som har en mørk, C-formet flekk. Bakvingene er gulgrå med to grå tverrbånd.


== Utbredelse ==
Arten er utbredt i Sør-Afrika.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien tempelspinnere, Brahmaeidae Swinhoe, 1892
Underfamilien Dactylocerinae Sauter, 1987
Slekten Spiramiopsis Hampson, 1901
Spiramiopsis comma Hampson, 1901


== Eksterne lenker ==
(en) Spiramiopsis comma i Global Biodiversity Information Facility 
(en) Kategori:Spiramiopsis comma – bilder, video eller lyd på Wikimedia Commons 
Nettside med lenker til bilder av mange arter: [1]
Brosch, U., Brosch, A. og Naumann, S. Brahmaeidae mundi. Nettside om Brahmaeidae. [2]
Barcode of Life - med bilder av artene [3]
Linjohn Christiansen

Linjohn Christiansen (født 1957 i Skálavík) er en færøysk skipsfører og politiker (Sb.). Han tilbringer deler av året som fiskeskipper utenfor Grønland. Christiansen har vært medlem av kommunestyret i Skálavik siden 1. januar 1985 og borgermester siden 1. januar 1989. Han har tidligere vært tilhenger av å slå sammen Sandoy til én kommune, men gjeldsvekst og lav skatteinngang har fått ham til å forandre mening.


== Referanser ==
Ayios Nikolaos Station

Ayios Nikolaos Station (også Agios Nikolaos Station) er en militærleir som er en del av de britiske baseområdene Akrotiri og Dekelia på Kypros. Leiren ligger inne i landet på grensen mellom Republikken Kypros og Nord-Kypros, ikke langt fra Famagusta. Den er forbundet med landeveg til garnisonen i Dekelia. 
Ayios Nikolaos Station er en viktig stasjon for britisk signaletterretning. Betydningen tiltok etter hvert som britene etter andre verdenskrig måtte oppgi kontrollen over land i Midtøsten. På 1960-tallet var den blant de største basene for slik britisk etterretningsvirksomhet i utlandet. Siden 2003 holder Joint Service Signal Unit Cyprus (JSSU(Cyp) til i Ayios Nikolaos Station. Signaler fra radar- og lytteutstyr på Troodos sendes til Ayios Nikolaos Station og videre derfra til Government Communications Headquarters i Storbritannia.


== Referanser ==
British Forces Broadcasting Service

British Forces Broadcasting Service (BFBS) er en britisk kringkastingstjeneste som leverer fjernsyns- og radiosendinger til britisk militærpersonell og deres familier i utlandet og i enkelte britiske oversjøiske områder. 
Tjenesten kom i gang i 1943, da radiosendinger ble startet fra Alger. British Forces Network etablerte seg i 1944 i Tyskland og radiosendinger ble deretter startet for britiske tropper i Midtøsten, India og Asia, Afrika og stillehavsområdet. Navnet British Forces Broadcasting Service kom i bruk på 1960-tallet. I 1978 ble det startet fjernsynssendinger. BFBS ble i 1982 en del av Services Sound & Vision Corporation (SSVC).


== Referanser ==


== Eksterne lenker ==
BFBS Extra & BFBS Sport Television
BFBS the Forces Station
Xylotymvou

Xylotymvou (gresk: Ξυλοτύμβου) er en by i distriktet Larnaka på sørkysten av Kypros. Den er omsluttet av det britiske militærbaseområdet Dekelia. Folketellingen i 2011 viste at Xylotymvou hadde en befolkning på 6 231.


== Referanser ==


== Eksterne lenker ==
(grk) Offisielt nettsted 
(en) Xylotymvou – kategori av bilder, video eller lyd på Commons
Ormidia

Ormidia (gresk: Ορμήδεια) er en by i distriktet Larnaka på sørkysten av Kypros. Den er omsluttet av det britiske militærbaseområdet Dekelia. Folketellingen i 2011 viste at  Ormidia hadde en befolkning på 4 189.


== Referanser ==


== Eksterne lenker ==
(en) Offisielt nettsted 
(en) Ormideia – kategori av bilder, video eller lyd på Commons
Albert Collett

Albert Peter Severin Collett (født 15. september 1842 på Buskerud hovedgård i Modum, død 25. juni 1896 i Kristiania) var en norsk brukseier og godseier.
Han kjøpte i 1871 Salsbrukets Interessentselskab og etablerte Firma Albert Collett, som ble en av Norges største grunneiere og på det meste eide 1,2 millioner dekar jord og skog i Namdalen. Mens Collett bodde på Salsbruket, var han Kolvereids varaordfører fra 1882 til 1883, valgt som høyremann.
Han var sønn av godseier John Collett (1807–1891) til Buskerud og Antoinette Johanne Smith, datter av Elias Smith og Karen von Cappelen (1789–1863). Han overtok også Buskerud hovedgård fra faren, men gården ble solgt i 1883. Hans farfar var høyesterettsdommer Peter Collett og han var oldebarn av bl.a. godseier Peter Collett (1740–86) og grosserer Caspar von Cappelen. Han var nevø av godseier Bernt Anker Collet, som var stamfar til Collett-familiens danske gren (skrevet Collet). 


== Etterkommere ==
Han var gift med Nanna Høegh (1854–1921), datter av Ove Guldberg Høegh og Ingeborg Anna Dons. De var foreldre til

Johan Collett (f. 1874), brukseier, medeier i Firma Albert Collett, gift med Kathleen Ragnhild Falsen, Ellen Eger og Rosa Louise Martens
Emil Collett (f. 1875), kjemiker og industrigründer som etablerte firmaet Collett & Co., gift med Gudrun von der Lippe
Oscar Collett (f. 1877), brukseier, medeier i Firma Albert Collett, gift med Maria Iversen
Arthur Collett (f. 1879), barnelege, gift med Ingeborg Wedel-Jarlsberg
Axel Collett (f. 1880), brukseier, medeier i Firma Albert Collett, gift med Lucie Trozelli Krefting og andre gang med Valborg Marie Oulie-Hansen
Johanne Antonette Collett (f. 1883), død som spedbarn
Ove Guldberg Høegh Collett (f. 1885), gift med Esther Somme
Dagny Karen Ann Collett (f. 1888), gift med Sigurd Fougner
Knut Ørn Collett (f. 1889), gift med Wilhelmine Margrethe Bang
Albert Jonas August Collett (f. 1892)Albert Collett var bl.a. farfar til Albert Peter Collett, Carl O. Collett og Brita Collett Paus, samt oldefar til bl.a. Albert Collett Paus.


== Litteratur ==
Fageraas, Knut Bech; Bækkelund, Bjørn; Nilsson, Christer; Bagle, Eyvind (2006). "Salsbrukets Tresliperi". Masse papir. Norske papir- og massefabrikker gjennom 150 år. Norsk Skogmuseum. s. 403–406. ISBN 978-82-90-66028-9.
Svenning, Halvdan m.fl. (red.) (1937). Kommunejubileet 1837–1937. Kolvereid kommune. Fabritius & Sønner. s. 60.
KS Teuta Durrës

Klubi Sportiv Teuta Durrës, også kjent som kun KS Teuta Durrës, er en albansk fotballklubb fra byen Durrës i distriktet med samme navn vest i Albania. Klubben ble grunnlagt i 1920 under navnet KS Urani. Lagets draktfarger er blått med hvite detaljer, mens bortedraktene er hvite med blå detaljer og blå underdel. KS Teuta Durrës spiller for øyeblikket i landets øverste divisjon Kategoria Superiore, og spiller sine hjemmekamper på Stadiumi Niko Dovana. Nåværende trener er Gentjan Begeja.
Klubben har vunnet det albanske seriemesterskapet én gang, som var i 1993/1994-sesongen. De har også endt på andreplass ved flere anledninger. Teuta Durrës har også vunnet finalen i det albanske cupmesterskapet Kupa e Shqipërisë ved tre anledninger, senest i 2004/2005. Klubben har også vunnet Kategoria e Parë (andre nivå) to ganger.
Teuta Durrës har deltatt i europeisk sammenheng ved flere anledninger, blant annet Cupvinnercupen (1995/1996), UEFA Intertoto Cup (1999, 2002 og 2004) samt UEFA-cupen & Europaligaen (1994/1995, 1996/1997, 2000/2001, 2005/2006, 2007/2008 og 2012/2013).


== Meritter ==
Kategoria Superiore (2): 1993–94, 2020–21
Kategoria e Parë    (2): 1959, 1961
Kupa e Shqipërisë   (3): 1994–95, 1999–00, 2004–05


== Kjente spillere med tilknytting til klubben ==
 Sulejman Hoxha
 Edmond Kapllani
 Bledar Mançaku
 Migen Memelli
 Ansi Nika
 Artan Sakaj
 Orges Shehi
 Emiljano Vila
 Daniel Xhafa


== Referanser ==


== Eksterne lenker ==
Klubbens profil hos Soccerway.com
Bernt Anker Collet

Bernt Anker Collet (født 8. august 1803, død 2. februar 1857) var en norskfødt dansk godseier og stamfar for den danske grenen av slekten Collett (som skriver navnet Collet). Han var eier av godset Lundbygård i Lundby fra 1846. Han var sønn av høyesterettsdommer Peter Collett (1766–1836) og bror av godseier John Collett (1807–91) til Buskerud gård.Han var gift med Emilie Henriette Christense Rørbye, og de var foreldre til Eilertine Eleonore Collet gift Lund (f. 1834) og til kammerherre og hoffjegermester Peter Ferdinand Collet (f. 1836). Etterkommere etter Peter Ferdinand Collet eier godsene Lundbygård og Rønnebæksholm på Sjælland og Katholm på Jylland.


== Referanser ==
KF Vllaznia Shkodër

Klubi i futbollit Vllaznia Shkodër, også kjent som kun Vllaznia, er en albansk fotballklubb fra byen Shkodër i distriktet med samme navn nordvest i Albania. Klubben ble grunnlagt i februar 1919 og er et av landets mestvinnende fotballag. Lagets draktfarger har blå og røde vertikale striper og rød underdel, mens bortedraktene er hvite med røde detaljer. KF Vllaznia Shkodër spiller sine hjemmekamper på Stadiumi Loro Boriçi. Nåværende trener er Shpetim Duro.
Klubben har vunnet det albanske seriemesterskapet ni ganger, senest i 2000/2001-sesongen. De har også endt på andreplass ved flere anledninger. Vllaznia Shkodër har også vunnet finalen i det albanske cupmesterskapet Kupa e Shqipërisë ved seks anledninger, senest i 2008, og den albanske supercupen Superkupa Shqiptare to ganger.
Vllaznia Shkodër har deltatt i europeisk sammenheng ved flere anledninger, men uten å kvalifisere seg videre til sluttspill. Klubben har deltatt i blant annet Serievinnercupen & Mesterligaen (1978/1979 og 2001/2002), Cupvinnercupen (1987/1988), UEFA Intertoto Cup (2000, 2004 og 2007) samt UEFA-cupen & Europaligaen (1991/1992, 1999/2000, 2003/2004, 2008/2009, 2009/2010 og 2011/2012).


== Meritter ==
Kategoria Superiore (9):    1945,    1946, 1971/72, 1973/74, 1977/78, 1982/83, 1991/92, 1997/98, 2000/01
Kupa e Shqipërisë   (8): 1964/65, 1971/72, 1978/79, 1980/81, 1986/87, 2007/08, 2020/21, 2021/22
Superkupa Shqiptare (2):    1998,    2001


== Kjente spillere med tilknytting til klubben ==
 Loro Boriçi
 Klodian Duro
 Ilion Lika
 Ansi Nika
 Edi Martini
 Hamdi Salihi
 Vioresin Sinani
 Hysen Zmijani


== Referanser ==


== Eksterne lenker ==
Klubbens offisielle nettsider
Klubbens profil hos Soccerway.com